JKW-KABAB-02-KHA-050-wylie
@#/__/bla ma'i thugs sgrub bar chad kun sel gyi phrin las 'bring po bzhugs so//__rgyal kun 'dus gzugs thod phreng rtsal la phyag 'tshal lo/__/chos dbyings lha lam yangs pa nas/__/bde chen longs spyod dkyil 'khor shar/__/sna tshogs thabs mkhas 'od 'bum 'phro/__/'gro ba'i mun sel bla mar 'dud/__/gu ru'i thugs sgrub gang+gA las/__/blo dang 'tshams pa'i bum par blangs/__/khyer bde skal ldan rnams la spel/__/de yang rgyal ba kun 'dus pa'i spyi gzugs gu ru pad+ma 'byung gnas kyi thugs kyi sgrub pa zab la 'dril ba shar gter 'bras bu'i tshul can bar chad kun sel gyi phrin las 'bring po khyer bde bar bshad pa la gsum/__sngon 'gro/__dngos gzhi/__rjes so/__/de la dang po tshogs bsags shing :__gnyis par bgegs tshogs mtshams bcad bya:__gsum par 'gal rkyen sdig ltung bshags:__bzhi bar rdo rje'i dam bca' bzung :__lnga par ye shes byin chen 'bebs:__drug par mchod rdzas byin gyis brlab:__bdun par rang rig rang gsal gdab:__ces gsungs pas/__dang po la gnyis/__sbyor ba rten mchod bsham pa dang*/__tshogs bsags dngos so/__/dang po ni/__gnas bkra shis sar dus yar ngo mar ngo'i tshes bcu lta bur gnas khang rgyan gyis brgyan cing rtsa ba gsum gyi sku gsung thugs rten dgram/__stegs bu khebs ldan gyi khar rab dkyil 'khor ras bris sam/__maN+Dal tshom bu/__yang na gtor ma la brten kyang rung ste/__gang ltar yang bla ma'i gtor chen ni rin po che'i snod du 'bru sna'i phye chang dang mar khus sbrus/__spod sna tshogs pa btab la/__bang rim bzhi bar rin chen zur brgyad kyi steng rin po che 'bar ba pad+mas bskor ba/__'bring po bang rim rin chen zur brgyad dor ba/__bsdus pa ma mo'i gtor ma ste zlum po pad+ma 'dab bzhi can gang 'byor rgyan khrom mthong brgyud ltar ram lnga rgyan nyi zla me ri can sha rgyan btsugs zas snas bskor/__dar gdugs sna tshogs phub pa'i g.yas su rtsa brgyad stong chang dang sbyar ba/__g.yon du so lnga'i rdzas khrag dang sbyar ba/__'o chang gi mchod yon/__tsan dan sbyar ba'i zhabs bsil/__me tog sna tshogs/__sbyar ba'i spos/__'bru mar rtsi mar gyi mar me/__dri bzang gi chab/__zhal zas sna tshogs bcas dang*/__zhing lpags kyi khar tshogs gtor rin chen 'bar ba sogs bza' btung 'byor tshad/__bka' srung*/__chad tho/__brtan ma/__bgegs dang gnas bdag gi gtor ma/__rang gi mdun du bsang chu/__nang mchod/__DA ru/__rdo rje dril bu/__gdab phur/__me tog gi snod/__gu gul/__yungs kar/__sbyar spos/__sgrub grogs yod na rol mo sogs dgos pa'i yo byad 'du bya/__gnyis pa tshogs bsags pa la lnga/__phyag bya ba/__gsol 'debs/__byin rlabs/__gtor ma gtong ba/__skyabs sems so/__/dang po ni/__rnal 'byor pa du ma yod na gral phyag ni lha dang*/__tshul phyag ye shes rgan rim dang bslab pa rgan rim la gzhig ste bya/__gnyis pa gsol 'debs ni brgyud pa'i bla ma rnams la mos gus gdung shugs drag pos tshig bdun gsol 'debs/__le'u bdun ma'i le'u gang rigs kyi mthar/__bde ldan zhing mgon khyab bdag chos kyi sku/__/'od mtshan stong 'bar 'chi med lha yi lha/__/gsol ba 'debs so phyi nang bar chad sol/__/byin gyis rlobs shig mchog thun dngos grub stsol/__/gru 'dzin bdag po rnam snang longs spyod rdzogs/__/snying rje'i dbang phyug 'gro mgon pad dkar 'chang*/__/gsol ba 'debs so=__/byin gyis=__/dpal ldan pad+ma las 'khrungs sprul pa'i sku/__/snang srid zil gnon rgyal dbang thod phreng rtsal/__/gsol ba 'debs so=__/byin gyis=__/ye shes mkha' la spyod pa'i tshogs kyi rje/__/gsang ba'i bdag mo dbyings phyug mtsho rgyal mar/__/gsol ba=__/byin gyis=__/'jig rten mig gcig rgyal tshab bai ro rje/__/'jam dpal rdo rje khri srong yab sras la/__/gsol ba=__/byin gyis=__dam 'dzin rnam 'phrul gnas gter brgya rtsa'i bdag__/snyigs ma'i 'gro 'dul mchog gyur bde chen gling*/__/gsol ba=__/byin gyis=__las smon skal ldan zab gsang bstan pa 'dzin/__lung zin chos bdag brgyud par bcas pa la/__/gsol ba=__/byin gyis=__/yi dam DA ki dam can gnas gter skyong*/__/zung 'jug ye shes rol pa'i 'khor lo la/__/gsol ba 'debs so phyi nang bar chad sol/__/byin gyis rlobs shig mchog thun dngos grub stsol/__/byang chub bar du rtsa gsum lhag pa'i lhas/__/rjes bzung 'jigs brgyad bdud bzhi dug lnga sogs/__/phyi nang gsang ba'i bar chad kun zhi zhing*/__/sku gsum bla ma'i go 'phang myur thob shog__/gsum pa byin rlabs kyi tshogs la lnga/__bsang chu/__rdor dril/__phur bu/__phreng ba/__rnga'o/__/dang po ni/__oM ha ya grI ba hU~M phaT/__rang nyid skad cig gis pad+ma he ru ka pad+ma dang thod khrag 'dzin pa'i skur gyur/__de'i thugs ka nas ra~M ya~M kha~M 'phros pas ma dag pa'i dngos 'dzin thams cad bsregs gtor sbyangs/__stong pa'i ngang las bsangs chu'i steng du/__ma sUr+Ya maN+Dal/__nyi ma la gnas pa'i hUM yig dmar po/__s+pha ra Na phaT/__saM ha ra Na hU~M/__'phro 'dus yongs su gyur pa las/__oM pad+ma ma hA kro d+hI shwa rI hU~M phaT/__khro mo dbyings phyug ma dmar mo dril bu dang b+han dmar 'dzin pa'i skur gyur par bsam zhing*/__rdo rje rtse gcig pa'i phyag rgyas reg la/__oM ma hA kro d+hI shwa rI sarba dra byaM sho d+ha ya oM AHhU~M hrIHThAH__zhes brgya rtsa brgyad kyis byin gyis brlabs nas/__khro mo dbyings phyug ma'i rang bzhin chu'i rdul phra rab tu gyur par bsam/__oM ma hA kro d+hI shwa rI sarba dra byaM sho d+hA ya hU~M phaT:__zhes bdag gnas yo byad thams cad la bsang gtor bya zhing*/__thog mtha' kun tu yang bsang gtor gyi bya ba thams cad 'dis bya'o/__/bzhi pa rdor dril ni/__hU~M las ye shes rdo rje dang :__AHlas stong nyid sgra sgrogs dril:__thabs shes gnyis mtshon lag tu bzung :__oM badz+ra g+haN+De AHhU~M:__rdo rje gsor zhing dril bu dkrol/__gsum pa phur bu ni/__oM badz+ra kI li kI la ya hU~M phaT:__phur bu sras mchog skur gyur pa'i:__gnas gsum oM AHhU~M 'od kyis:__rdo rje gsum du byin gyis brlabs:__bgegs dang dam sri log 'dren rnams:__'dul ba'i nus pa ldan par gyur:__oM badz+ra kI li kI la ya sarba big+h+nAn ba~M hU~M phaT:__zhes phur bu bsgril/__bzhi pa phreng ba lag g.yon du bkod la/__a tsan+d+ra/__zla ba la gnas trAM yig lnga:__'od 'phros sangs rgyas thams cad kyi:__gsung gi rdo rje'i byin rlabs bsdus:__yon tan ldan pa'i phreng bar gyur:__lha rnams thugs dam bskul ba dang :__'dzab bzlas sangs rgyas thams cad kyi:__gsung dbyangs mi zad 'grub par shog:__lha gang bsgrub kyi snying po bzla/__lnga pa rnga ni/__nyi ma la gnas hU~M yig gis:__sangs rgyas kun gyi byin rlabs bsdus:__skye med chos kyi sgra sgrogs pa'i:__ye shes rang bzhin rnga ru gyur:__ma mo mkha' 'gro dbang sdud cing :__thugs dam bskul ba'i las 'grub 'gyur:__badz+ra tsa ma ra tsa mA ra ya hU~M:__zhes rnga dang DA ru brdung*/__rol mo rgya cher bya/__bzhi pa gtor ma gtong ba ni/__gtor ma ra~M ya~M kha~M gis bsreg gtor bkrus/__stong pa'i ngang las b+h+rU~M las rin po che'i snod yangs shing rgya che ba'i nang du gtor ma kha dog dri ro nus pa phun sum tshogs par gyur/__oM AHhU~M gis byin gyis brlab/__b+hU mi pa tis pa ri bA ra badz+ra sa mA dza:sa spyan drangs/__b+hU mi pa ti sa pa ri bA ra a kA ro sogs/__oM AHhU~M phaT swA hA/__lan gsum gyis bsngos la/__gang dag 'dir gnas lha dang klu/__/gnod sbyin srin po gzhan dag la/__/dkyil 'khor don du sa phyogs 'di/__/bdag zhu khyod kyis stsal du gsol/__/zhes lan gsum gsol bas gnang ba byin par bsam/__lnga ba skyabs sems la gnyis/__dang po ni/__rang gi snying ga'i sa bon las 'od zer 'phros pas/__bla ma rig 'dzin sgyu 'phrul drwa ba chen po'i dkyil 'khor gyi lha tshogs mdun gyi nam mkhar badz+ra sa mA dzaH__zhes skyabs yul mkha' khyab tu sad pa'i spyan sngar/__na mo:__bdag dang mkha' mnyam sems can ma lus kun:__bla ma sangs rgyas chos dang dge 'dun dang :__yi dam dpa' bo mkha' 'gro chos skyong tshogs:__thugs rje che ldan rnams la skyabs su mchi:__gnyis pa sems bskyed pa la gsum/__smon sems bskyed pa/__tshogs bsags pa/__'jug pa byang chub kyi sems la blo sbyang ba'o/__/dang po ni/__tshogs zhing rnams dpang po'i tshul du byas te don yid la dran bzhin pas/__hoH__sngon gyi rgyal ba sras dang bcas rnams kyis:__bla med byang chub mchog tu thugs bskyed ltar:__bdag kyang mar gyur mkha' mnyam 'gro kun la:__phan gdag slad du sangs rgyas bsgrub par bgyi:__gnyis pa rang gzhan sems can thams cad sgo gsum gus pas phyag 'tshal zhing*/__mchod pa'i sprin rab 'byams spro ba sogs dmigs 'don zung du chud pas/__oM AHhU~M hrIH__rig 'dzin pad+ma 'byung gnas la sogs pa'i:__phyogs bcu'i skyabs yul rnams la phyag 'tshal lo:__dngos su 'byor dang yid las byung ba yi:__kun bzang mchod sprin nam mkha' gang bas mchod:__so thar byang chub sems dpa'i bslab pa dang :__rig 'dzin sngags kyi dam tshig nyams chags bshags:__'phags dang so so'i skye bo'i tshogs rnams kyis:__rgyal sras spyod pa spyad la rjes yi rang :__mtha' yas 'gro ba sdug bsngal gyur pa la:__phan pa ji ltar 'tshams pa'i chos 'khor bskor:__bskal pa bye ba bsam yas ji snyed du:__'gro ba'i don du mya ngan mi 'da' bzhugs:__bdag gis dus gsum bsags pa'i dge ba rnams:__'gro kun byang chub snying po thob phyir bsngo:__gsum pa ni/__bdag gi bde ba gzhan la gtong ba'i byams pa/__gzhan gyi sdug bsngal rang gis blang ba'i snying rje/__de dag dang mi 'bral bar smon la'i dga' ba/__thams cad mnyam nyid btang snyoms pa'i blo phyogs ris dang bral bas rgyal sras kyi spyod pa rlabs po che la bslab pa'i 'dun pa dang bcas pas/__bsod nams 'di yis 'gro kun bde dang ldan:__sdug bsngal kun bral bdag la smin gyur cig:__sdug bsngal med pa'i bde dang mi 'bral zhing :__chos kun mnyam nyid btang snyoms la gnas shog:__rjes 'brel tshogs zhing bsdu ba ni/__dzaHhU~M ba~M hoHsa tshogs zhing rnams:__yi ge gsum gyi rnam pa yis:__bdag dang mkha' mnyam 'gro la thim:__sgrib dag byin gyis brlabs par gyur:__gnyis pa bgegs tshogs mtshams bcad pa la gsum/__gtor ma sbyin pa/__bka' bsgo ba/__srung 'khor bsgom pa'o/__/dang po ni/__oM swa b+hA ba sogs/__stong pa'i ngang las b+h+rU~M las rin po che'i snod yangs shing rgya che ba'i nang du gtor ma kha dog dri ro nus pa phun sum tshogs par gyur/__lag gnyis mkha' lding gi phyag rgya ston bzhin par/__oM AHhU~M lan gsum gyi mthar ha ho hrIH__zhes pas byin gyis brlab/__dgug pa ni lcags kyu'i phyag rgyas/__oM sarba b+hU ta A kar+Sha ya dzaH__zhes mgron dgug__/oM sarba big+h+nAn namaHsarba ta thA ga te b+h+yo sogs/__daM ba l+yA di swA hA/__lan gsum gyis bsngo/__gnyis pa bka' bsgo ba ni/__hU~M hrIH__gnyis snang 'khrul pa'i gdon bgegs 'byung po kun:__gtor ma 'di longs rang rang gnas su dengs:__gal te mi 'gro rdo rje'i mtshon char gyis:__lus ngag yid gsum rdul phran ji bzhin du:__bdun rgyud rigs kyang rtsad nas brlag pa'i phyir:__de bas da lta nyid du phyir dengs shig:__hU~M hU~M hU~M bi shwa badz+ra kro d+ha dz+wa la maN+Da la phaT phaT phaT ha la ha la ha la hU~M:__gtor ma phyi rol du dor/__yungs kar brab/__gu gul bdug__/rdo rje gsor zhing rol mo'i tsham rngams bcas bgegs bskrad/__gsum pa srung 'khor bsgom pa ni/__hU~M hrI:__bdag nyid dpal chen pad+ma dbang gi sku:__'khor 'das thams cad gsang gsum phyag rgyar rdzogs:__rdo rje'i sa gzhi ra gur bla bre sogs:__mtshon cha rnam lnga'i gur gyis phyogs mtshams gtams:__me ri me dpung srid gsum kun tu 'khrugs:__gnyis med ye shes lha sngags chos sku'i ngang :__mtshams kyi dkyil 'khor rang bzhin lhun gyis grub:__hU~M hU~M hU~M badz+ra rak+Sha rak+Sha b+h+rU~M:__gsum pa bshags pa ni/__mdun tu bshags yul gsal btab la/__ho:__bde gshegs snying po rang bzhin 'od gsal la:__'khrul pa'i dbang gis sgro dang skur btab ste:__log pa'i lam du gol ba'i nongs pa kun:__gnyis med blo las 'das pa'i ngang du bshags:__sa ma ya shud+d+he AH__bshags dang bshags yul mi dmigs pa'i ngang la mnyam par bzhag__/bzhi pa rdo rje'i dam bca' bzung ba ni/__hU~M:__bde chen ye shes mched lcam lu gu rgyud:__mi 'bral rtse gcig bsgrub pa'i g.yar dam gyis:__thog ma tha ma med pa'i yi dam lha:__bla ma rig 'dzin kun bzang pad+ma 'byung :__gdod nas rang dang lhan cig skyes pa'i ngang :__da lta dbyer med du ma ro gcig pa'i:__bsnyen cing sgrub pa'i ting 'dzin zab mo las:__'da' dka' rdo rje'i dam tshig mchog tu bzung :__bo d+hi tsit+ta badz+ra sa ma ya hU~M:__lnga pa byin chen 'bebs pa ni/__zhwa gos phod ka rgyan gyis klubs/__spos bsregs rol mo snyan par 'khrol/__gar 'khrab gdung dbyangs zhing gis g.yab/__spro na rtags gdab zur gsal ltar bya/__bla ma rig 'dzin lha tshoT la:__bzod med mos gus rtse gcig pas:__hU~M hrI:__sku gsum bla ma'i lha tshogs dbyings nas bzhengs:__mi mngon dbyings nas gnas 'dir gshegs su gsol:__phyi nang gsang ba'i dkyil 'khor dam rdzas la:__sku gsung thugs kyi rdo rje'i byin chen phob:__ngo mtshar rtags dang mtshan ma myur du ston:__sgrub mchog rnams la dbang bskur byin gyis rlobs:__gnas 'dir byin phob dbang dang dngos grub stsol:__oM AHhU~M badz+ra gu ru de ba DA ki nI dz+nyA na A be sha ya a AH__drug pa mchod pa byin rlabs ni/__hU~M hrIH__yig 'bru gsum las ra~M ya~M kha~M 'phros pas:__ye shes me rlung chu yis bsreg gtor bkrus:__snang srid gzhir bzhengs mchod pa'i phyag rgya che:__kun bzang rnam 'phrul rgya mtshor byin gyis rlobs:__hU~M hU~M hU~M sarba pU dza me g+ha AHhU~M:__oM badz+ra ar+g+haM AHhU~M:__sogs nas shab+da AHhU~M:__hU~M hrI:__stong gsal rlung me thod sgyed rnam thar gsum:__chos dbyings rang byung b+han+d+ha chen po ru:__'byung ba phung po sha lnga bdud rtsi lnga:__me rlung sbyor bas byang chub sems su zhu:__rlangs pa kha dog lnga ldan phyogs bcur 'phros:__snod bcud dwangs ma oM AHhU~M du 'dus:__bde bar gshegs pa'i bdud rtsi spyan drangs nas:__kha sbyor 'khor lo sdom pa'i bdud rtsir gyur:__b+h+rU~M las rin chen snod mchog gzhal yas dbus:__'bru gsum las byung gtor ma 'dod yon lnga:__rak+ta'i snod mchog e yi rang bzhin dbus:__gIrti'i mkha' nas dmar chen char ltar bab:__bdud rtsi dkrugs shing*/__oM AHhU~M sarba pany+tsa a mr-i ta kuN+Da lI hU~M hrIHThA:__bdud rtsis gtor mar bran zhing*/__oM AHhU~M ma hA ba liM ta te dzo ba liM ta ba la ba te gu h+ya sa ma ya hU~M hrIHThA:__rak+ta phyar zhing*/__oM AHhU~M ma hA rak+ta dz+wa la maN+Da la hU~M hrIHThA:__bdun pa rang rig gsal gdab ni/__hU~M:__rang rig byang chub sems kyi rtsa gsum lha:__gzhan du ma grub rang dang dbyer med ngang :__rgyal ba'i dkyil 'khor thams cad 'di la rdzogs:__ye nas ma bcos ngang du rang gsal gdab:__oM AHhU~M gu ru d+he ba DA ki nI sarba sa ma ya s+t+waM:__bo d+hi tsit+ta dz+nyA na AH__gnyis pa dngos gzhi la/__dang po phyag rgya bskyed cing gsal:__gnyis pa ye shes dgug cing bstim:__gsum par dbyer med bzhugs su gsol:__bzhi par phyag dang mchod pas bsnyen:__lnga par rdo rje'i gsang gsum bstod:__drug pa 'dzaba? bskul bzlas pas bsgrub:__bdun pa phrin las mthar phyin nas:__dbang dang dngos grub blang bar bya:__zhes pa ltar bdun las/__dang po la bzhi/__ting 'dzin gsum gyi khog phub pa/__rten gzhal yas khang bskyed pa/__brten pa lha bskyed pa/__byin rlabs dbang bskur ba'o/__dang po ni/__AH__chos sku de bzhin nyid dbyings 'od gsal ngang :__longs sku 'gag med kun snang snying rje'i rtsal:__sprul sku rgyu yi ting 'dzin hrIHdkar po:__de las 'od 'phros snod bcud dngos 'dzin sbyang :__gnyis pa ni/__'byung ba rim brtsegs rdo rje'i srung 'khor dbus:__b+h+rU~M las rin chen gzhal yas mtshan nyid rdzogs:__lte bar seng khri pad+ma nyi zla'i steng :__gsum pa ni/__rang rig bde gshegs kun 'dus pad+ma 'byung :__dkar dmar mdangs ldan zhi 'dzum khros pa'i nyams:__pad zhwa gsang phod chos gos ber phyam gsol:__phyag g.yas rdo rje g.yon pas thod bum bsnams:__gsang ba'i yum mchog sbas tshul kha T+wA~M 'khyud:__zhabs gnyis rol stabs 'od lnga'i klong na 'gying :__spyi bor longs sku spyan ras gzigs dbang dkar:__phyag bzhi thal sbyar shel phreng pad dkar 'dzin:__de yi spyi bor chos sku snang mtha' yas:__dmar po mnyam gzhag bdud rtsi'i tshe bum bsnams:__gnyis ka longs spyod yongs rdzogs rgyan gyis mdzes:__phyi rol 'dab bzhi pad+ma'i ge sar la:__shar du rgyal ba'i gdung 'dzin sku mdog dkar:__ral gri lcags kyu 'dzin cing phyed skyil bzhugs:__thod skam dbur brgyan stag sham rus rgyan 'phyang :__lho ru smra ba'i seng ge dkar gsal mdangs:__chos 'chad phyag rgyas pad sdong glegs bam 'dzin:__paN zhwa chos gos gsum gsol skyil krung bzhugs:__nub tu skyes mchog tshul bzang sku mdog ser:__rdo rje sgrom 'dzin paN zhwa dmar po dang :__chos gos gsum gsol rdo rje skyil krung bzhugs:__byang du bdud kyi gshed chen dkar smug mdangs:__bsnyen phur dkur brten las phur bgegs la gzir:__'dor stabs pad zhwa ber mthing chos gos gsol:__de yi phyi rim rin chen zur brgyad la:__shar du 'dzam gling rgyan mchog sku mdog mthing :__las phur gnyis bsgril bsnyen phur sku la 'chang :__ber chen dur khrod chas gsol 'dor stabs bzhengs:__lho ru pad+ma 'byung gnas mthing gsal mdangs:__rdo rje dril 'dzin lha lcam dkar mo 'khril:__dar dang rin chen rus brgyan skyil krung bzhugs:__nub tu khyad par 'phags pa'i rig 'dzin dkar:__rdo rjes lam ston kha T+wA~M mkhar ba mdzad:__bzhengs stabs pad zhwa ber mthing chos gos bklubs:__byang du rdzu 'phrul mthu chen dmar smug mdangs:__rab byung cha lugs mgo phreng rus rgyan 'phyang :__rdo rje phur 'dzin stag gi gdan la 'gying :__shar lhor rig 'dzin rdo rje drag rtsal dmar:__rdo rje sdig pa 'dzin cing khro bo'i chas:__phag mo mthing nag gri thod 'dzin pas 'khyud:__lho nub skal ldan 'dren mdzad mthing nag 'bar:__rdo rje dung khrag 'dzin cing dpal gyi chas:__gnam zhal mthing skya gri thod 'dzin dang 'khril:__nub byang rak+sha thod phreng smug nag brjid:__dur khrod chas gsol rdo rje dung khrag 'dzin:__mthing 'od 'bar ma gri thod 'dzin pas 'khyud:__byang shar bde chen rgyal po dmar gsal mdangs:__phyag gnyis rdor dril 'dzin cing yum dang sbyor:__khro 'dzum rin chen rus brgyan brkyangs bskums gar:__kun kyang gang 'dul rgyan dang cha lugs rdzogs:__sgo bzhir dpa' bo sde bzhi yum dang bcas:__dkar ser dmar ljang rang rtags gri thod 'dzin:__rin chen rus brgyan brkyangs bskums gar gyis bzhengs:__bar mtshams rtsa gsum chos srung sprin ltar gtibs:__snang stong zung 'jug ye shes sgyu ma'i sku:__bzhi pa ni/__rdo rje gsum gyi ngo bor lhun grub cing :__ye shes rigs lnga'i dbang mchog rdzogs par gyur:__oM AHhU~M:__oM hU~M traM hrIHAH__a b+hi Shiny+tsa hU~M:__gnyis pa ye shes dgug cing bstim pa ni/__dbyangs dang rol mo'i sgra dang bcas pas/__rang gi thugs ka'i sa bon las 'od zer 'phros pas sku gsum gyi zhing dpal ri pad+ma 'od kyi pho brang nas gu ru pad+ma thod phreng rtsal la 'khor dkon mchog rtsa ba gsum gyi lha tshogs kyis bskor ba badz+ra sa mA dzaH__hU~M hrIH__yul gyi ming ni lho nub rnga yab gling :__sprul pa'i zhing mchog pad+ma drwa ba nas:__sku gsum dbyer med o rgyan thod phreng rtsal:__rab 'byams rtsa gsum rgya mtsho'i 'khor dang bcas:__mos pa'i gnas 'dir gdung bas spyan 'dren na:__thugs rje thugs dam dbang gis gshegs nas kyang :__bar chad kun sol mchog thun dngos grub stsol:__oM AHhU~M badz+ra gu ru pad+ma thod phreng rtsal badz+ra sa ma ya dzaHsid+d+hi pha la hU~M AH__dzaHhU~M ba~M hoH__gsum pa bzhugs su gsol ba ni/__hU~M hrI:__yid 'ong pho brang mdzes pa'i gzhal yas dbus:__rin chen seng khri pad+ma nyi zla'i gdan:__ma hA gu ru'i lha tshogs 'khor dang bcas:__dgyes shing mi g.yo brtan par bzhugs su gsol:__sa ma ya tiSh+Tha lhan:__bzhi pa mchod pa la gnyis/__phyag 'tshal/__mchod pa'o/__/dang po ni/__rang nyid logs su gyes pa'i mchod lha rnams kyis phyag mchod bstod pa 'bul bar dmigs pa'i khyad par dang bcas/__na mo:__skye 'gags 'gyur med phrin las thams cad rdzogs:__rang byung thugs rjes 'gro ba ma lus sgrol:__yid bzhin nor ltar dngos grub char 'bebs pa:__rig 'dzin 'dus pa'i tshogs la phyag 'tshal lo:__a ti pu ho:__pra tIts+tsha hoH__gnyis pa mchod pa la gsum/__phyi/__nang*/__gsang ba'o/__/dang po ni/__hU~M hrIH__bla ma yi dam mkha' 'gro'i spyan lam du:__dngos 'byor yid kyis rnam par sprul pa yi:__yan lag brgyad ldan mchod yon mtsho ltar bskyil:__dri med zhabs bsil gang+gA'i rgyun bzhin sbreng :__lha rdzas me tog char gyis nam mkha' bkang :__dri zhim spos kyi dud sprin bar snang khyab:__snang gsal nyi zla'i tshogs rnams 'od rab gsal:__byug pas bde ba bskyed pa bdud rtsi'i chu:__ro bcud nus pa phun tshogs zhal zas rigs:__rol mo glu dbyangs kun bzang dbyings khyab pa:__'bul lo bzhes nas mchog thun dngos grub stsol:__oM AHhU~M gu ru d+he ba DA ki nI sa pa ri bA ra ar+g+haM pA d+yaM sogs nas/__shab+da pra tIts+tsha swA hA:__gnyis pa nang mchod la gnyis/__sman raka 'bul ba dang*/__gtor ma 'bul ba'o/__/dang po ni/__hU~M hrIH__rang byung gdod nas rnam par dag pa'i rdzas:__rtsa brgyad yan lag stong sbyar sman gyi mchog:__'dod chags chags med rak+ta'i mchod pa che:__byang sems dkar dmar bdud rtsi rak+ta'i mtsho:__'khor 'das dwangs bcud khams gsum chags pa'i khrag:__zag med bde ba chen por bzhes su gsol:__gu ru d+he ba DA ki nI sarba pany+tsa a mr-i ta ma hA rak+ta khA hi:__bdud rtsi'i thigs gtor zhing*/__chos sku snang ba mtha' yas zhal du sarba pany+tsa a mr-i ta kha raM khA hi/__longs sku thugs rje chen po'i zhal du=__sprul sku pad+ma 'byung gnas zhal du=__mkha' 'gro ye shes mtsho rgyal zhal du=__chos rgyal khri srong yab sras=__gnubs chen sangs rgyas ye shes=__lo tsA rgyal ba mchog dbyangs=__dge slong nam mkha'i snying po'i=__gnyags chen ye shes gzhon nu'i=__lang gro dkon mchog 'byung gnas=__sngags 'chang rdo rje bdud 'joms=__lo chen bai ro tsa na'i=__'brog mi dpal gyi ye shes=__rlangs chen dpal gyi seng ge'i=__gter chen mchog gyur gling pa'i=__drin chen rtsa ba'i bla ma'i=__dkon mchog rin chen rnam gsum=__yi dam dkyil 'khor lha tshogs=__gnas yul dpa' bo mkha' 'gro'i=__dam can chos srung rgya mtsho'i=__snod bcud lha ru gsal ba'i zhal du sarba pany+tsa a mr-i ta kha raM khA hi/__bdud rtsi rang gis myang zhing*/__oM AHhU~M:__mtheb srin nyi zla'i ga'u sbyar ba yis:__lha tshogs dngos grub bdud rtsi'i 'bru gsum po:__blangs te rdo rje'i lce yi hU~M la brgyud:__lus kun gang bas ye shes rgyas par gyur:__kA ya sid+d+hi oM:__wA ka sid+d+hi AH__tsit+ta sid+d+hi hU~MH__gnyis pa gtor ma 'bul ba ni/__hU~M hrIH__snang ba snod kyi 'jig rten gtor gzhong du:__srid pa bcud kyi sems can gtor mar sbyang :__dpal gyi gtor ma brjid ldan 'gying ba 'di:__bla ma yi dam mkha' 'gro'i tshogs la 'bul:__oM AHhUM gu ru d+he ba DA ki nI ma hA ba liM ta khA hi:__gsum pa gsang mchod ni/__oM:__thabs dang shes rab dbyer med byang chub sems:__bde chen dgyes bskyed 'khrul pa bsgral ba'i sprin:__ye nas mchod dang mchod yul dmigs gtad bral:__rang byung lhun grub mchod pa chen po'o:__sta na ga Na d+hA tu At+ma ko\u0f85haM:__lnga pa bstod pa ni/__oM:__thugs rje'i bdag nyid mgon po tshe dpag med:__dus gsum rgyal ba'i gtso la phyag 'tshal bstod:__AH__'gro ba'i mgon po 'phags pa spyan ras gzigs:__'khor ba dong nas sprugs la phyag 'tshal bstod:__hU~M:__dus gsum sangs rgyas o rgyan sprul pa'i sku:__sku yi sprul pas phyogs bcu'i zhing kun khyab:__zhing khams rab 'byams sku yi dbyings su rdzogs:__chos kyi gsung dbyangs nam mkha'i mtha' dang mnyam:__thugs kyi dgongs pa zang thal 'dus ma byas:__yon tan bsam yas brjod pa'i yul las 'das:__phrin las 'gro 'dul rtsol med rtag tu 'jug:__dkyil 'khor gtso mchog rigs rnams kun gyi bdag:__pad+ma thod phreng rtsal la phyag 'tshal bstod:__hU~M hrIH__rgyal ba'i gdung 'tshob rig 'dzin 'gro ba'i mgon:__mkhyen rab mthar phyin rig 'dzin smra ba'i seng :__dngos grub mchog brnyes rig 'dzin pad+ma'i zhal:__mu stegs 'dul mdzad rig 'dzin bdud kyi gshed:__lha dang gnyis med rig 'dzin 'dzam gling rgyan:__'chi med rdo rje'i rig 'dzin pad+ma 'byung :__khyad par 'phags pa'i rig 'dzin kun tu 'chang :__dregs pa tshar gcod rig 'dzin gro bo lod:__'khor 'das zil gnon rig 'dzin drag po rtsal:__ye shes klong dgu'i rig 'dzin dpal chen po:__srin po'i kha gnon rig 'dzin thod phreng rtsal:__sku gsum dbyer med rig 'dzin bde chen rgyal:__kun kyang gang 'dul rgyan dang cha lugs rdzogs:__so so'i rigs kyi tshom bu mtha' yas shing :__sprul pa yang sprul nyi zer rdul ltar 'gyed:__mdzad pa bcu gnyis ston la phyag 'tshal bstod:__hU~M hrIH__rdo rje rin chen pad+ma las kyi rigs:__phrin las bzhi ldan dpa' bo mkha' 'gro'i tshogs:__rnam par thar pa brgyad kyi ngo bo nyid:__byin rlabs dngos grub phrin las kun gyi bdag:__sprin ltar gtibs pa'i rab 'byams rtsa gsum lha:__bsam yas sgyu 'phrul drwa bar phyag 'tshal bstod:__drug pa 'dzab bzla ba la bzhi/__'dzaba? khang dbye ba/__thugs dam bskul ba/__'dzaba? bzla ba/__'dzaba? bstod bya ba'o/__/dang po ni/__b+h+rU~M bi shwa bi shud+d+he hrIHhU~M phaT dzaH__bdag nyid rtsa ba'i dkyil 'khor las:__ye shes dkyil 'khor gnyis pa dbye:__mdun gyi nam mkhar bzhugs par gyur:__gnyis pa 'dzaba? la bskul ba ni/__hU~M hrIH__rig 'dzin bla ma'i lha tshogs dbyings nas bzhengs:__thugs dam gnad nas bskul lo 'dzaba? sgra sgrogs:__snang stong sku yi phyag rgyas stong gsum gang :__grags stong gsung gi 'dzab dbyangs 'brug ltar ldir:__rig stong thugs klong 'od gsal ngang du gnas:__lha rnams thams cad bde ba'i gar gyis rol:__sngags rnams rtsol med rdo rje'i glu yis bskul:__thugs ni sgrol mdzad ye shes srog dang bcas:__ma gsal bar du bskyed cing bzlas par 'bad:__ma grub bar du dgongs pa mi btang gsol:__ma g.yel thugs dam chen po'i dus la bab:__bsnyen sgrub rnam bzhi stan thog 'di nyid du:__mthar phyin dkyil 'khor bdag por 'grub par mdzod:__gsum pa ting 'dzin bsgom zhing 'dzaba? bzla ba la gsum/__sku gsum bsnyen pa/__spyi dril/__las la sbyor ba'o/__/dang po la gsum/__chos sku la brten nas bdag don byin rlabs bsdu ba/__longs sku la brten nas gzhan don phrin las mkha' khyab/__sprul sku la brten nas bdag gzhan gnyis med bskyed rdzogs zung 'jug gi bzlas pa'o/__/dang po ni/__spyi bo'i rigs bdag thugs ka nas:__'od 'phros 'khor 'das tshe bcud bsdus:__phyag gi bum pa'i nang du thim:__de las bdud rtsi'i rgyun babs pas:__bdag gi tshangs pa'i sgo nas zhugs:__lus gang nad gdon sdig sgrib dag:__dngos grub rnam gnyis thob par bsam:__oM a mA ra Ni dzI ban+ti ye swA hA:__gnyis pa ni/__'gro 'dul 'phags pa'i thugs ka nas:__'od 'phros rigs drug khams kun khyab:__so so'i nyon mongs drug sbyangs nas:__thugs rje chen po'i sku ru bsam:__oM ma Ni pad+me hU~M hrIH__gsum pa ni/__rang nyid rigs 'dus bla ma yi:__thugs kar zla ba'i dkyil 'khor steng :__gser gyi rdo rje rtse lnga pa'i:__lte bar hrIHmthar sngags kyis bskor:__de las 'od 'phros 'phags pa mchod:__byin rlabs dngos grub rang la thim:__slar 'phros phyi snod dag pa'i zhing :__nang bcud 'gro kun lha yi sku:__sgra grags rdo rje'i sngags kyi dbyangs:__dran rtog 'od gsal ye shes ngang :__gnyis med dkyil 'khor gcig tu bsam:__oM AHhU~M badz+ra gu ru pad+ma sid+d+hi hU~MH__gnyis pa spyi dril sgrub pa bde chen bzlas pa ni/__bdag dang dkyil 'khor lha tshogs kyi:__sku las sku 'phros 'jig rten gang :__gsung gi 'dzab dbyangs sngags sgra sgrogs:__thugs ni 'gyur med 'od gsal ngang :__phyogs dus rgyal ba mchod pas mnyes:__khams gsum 'gro ba'i don gnyis bsgrubs:__thams cad phyag rgya'i dkyil 'khor che:__bsam gyis mi khyab yongs rdzogs bsam:__oM AHhU~M badz+ra gu ru pad+ma thod phreng rtsal badz+ra sa ma ya dzaH__sid+d+hi pha la hU~M AH__skabs su dbyangs kyi rta la bskyon pa sogs bzlas pa ci 'grub bya/__hU~M gi glu dbyangs rlung gnad dang sbyar ba bde chen rdo rje'i bzlas pa sogs ni sgrub pa'i skabs la dgos pa yin gyi nyi tshe ba la ma byas kyang chad pa'i skyon med do/__/gsum pa las la sbyar ba ni/__rang gi thugs las 'od 'phros pas:__dpa' bo rigs bzhi'i thugs rgyud bskul:__sprul pa yang sprul 'jig rten khyab:__phrin las rnam bzhi lhun grub bsam:__spyi dril mthar:__ha ri ni sa ra tsa hri ya tsit+ta hring hring dza:__sarba sid+d+hi pha la hU~M:__sgrub pa'i bcu cha bzla/__bzhan kha bsgyur dang man ngag sbyar bar 'dod na zhal gdams snying byang la blta bar bya'o/__bzhi pa dzapa? bstod bya ba la gsum/__mchod pa bstod cing 'dod don gsol ba bshags pa bya ba'o/__dang po ni/__oM AHhU~M:__phyi mchod 'dod yon rgya mtsho sprin ltar gtibs:__nang mchod sman raka gtor tshogs bsam mi khyab:__gsang mchod bde stong zung 'jug ye shes dbyings:__'bul lo bzhes nas mchog mthun dngos grub stsol:__oM badz+ra ar+g+haM pA d+yaM sogs nas/__shap+ta sarba pany+tsa rak+ta ba lid+ta ma hA pU dza AHhU~M:__sman raka sbreng zhing rol mo rgya cher bya'o/__/gnyis pa ni/__hU~M hrIH__ngo bo 'od gsal chos sku'i ngang nyid las:__rang bzhin bde stong longs spyod rdzogs skur shar:__thugs rjes gang 'dul sprul sku'i 'gro don mdzad:__dkyil 'khor lha tshogs rnams la phyag 'tshal bstod:__thugs rjes bdag la byin gyis rlobs:__brtse bas bdag sogs lam sna drongs:__dgongs pas bdag la dngos grub stsol:__nus pas bdag sogs bar chad sol:__phyi yi bar chad phyi ru sol:__nang gi bar chad nang du sol:__gsang ba'i bar chad dbyings su sol:__gus pas phyag 'tshal skyabs su mchi:__oM AHhU~M badz+ra gu ru pad+ma sid+d+hi hU~M:__gsum pa ni/__oM rig 'dzin dkyil 'khor lha tshogs rnams:__bdag la gsan cing dgongs su gsol:__bdag cag ma rig 'khrul pa yi:__phyag rgya ma gsal dzaba? bzlas g.yel:__ting 'dzin dgongs pa'i rtsal ma rdzogs:__byings rgod 'chal bar gyur pa sogs:__nongs par gyur pa ci mchis kun:__snying nas 'gyod pas mthol bshags nas:__sgrib dag tshangs pa'i dngos grub stsol:__yi ge brgya pa mang bzlas shing :__dgongs pa skye med ngang du bzhag:__a a AH__bdun pa dbang blang ba'i don du/__ye shes kyi dkyil 'khor du 'jug pa ni/__oM AHhU~M swA hA badz+ra sa ma ya kA ya wA ka tsit+ta gu Na karma swa b+hA at+ma ko\u0f85haMH__oMH__shin tu rnam par dag pa yi:__ye shes rig rtsal 'chang ba'i lha:__gdod nas rang dang lhan cig skyes:__rdo rje bzhi yi dbyings su rdzogs:__dam tshig ye shes dbyer med par:__byang chub sems su ro gcig pa'i:__dbang bskur byin rlabs rmad po che:__sku bzhi'i ngo bor lhun gyis grub:__oM badz+ra sa ma ya hU~M s+t+waM ho:__kA ya bA ka tsit+ta dz+nyA na badz+ra dzaHhU~M baM hoH__mdun tu bzhugs pa'i ye shes pa:__rang dang dbyer med brtan cing mnyes:__gsal snang rdzogs pa'i ting 'dzin la:__mnyam par bzhag pas lam du khyer:__skabs 'dir bka' srung gi gsol mchod rgyas bsdus gang 'grub nges par dgos/__gsum pa rjes kyi bya ba la/__dang po tshogs kyi dga' ston spel:__gnyis pa bskul zhing gtor ma skyong :__gsum pa bod khams brtan ma mchod:__bzhi pa las mjug bro yis bsdu:__lnga pa bskyed pa'i gsal snang bsdu:__drug pa zung 'jug sgyu mar spyod:__bdun par smon lam shis brjod kyis:__bsags pa'i las rnams don yod 'gyur:__zhes pa ltar/__dang po la lnga/__byin rlabs/__spyan drangs/__mchod pa/__longs spyod/__lhag ma bsngo ba'o/__/dang po ni/__tshogs kyi yo byad la bsang chu 'thor zhing*/__ra~M ya~M kha~M:__bdag nyid lhar gsal thugs ka'i sa bon las:__ra~M ya~M kha~M 'phros tshogs rdzas dngos 'dzin sbyangs:__'bru gsum 'od kyis ye shes bdud rtsir bsgyur:__'dod yon mchod sprin nam mkha' gang bar gyur:__oM AHhU~M:__gnyis pa spyan 'dren pa ni/__hU~M hU~M hU~M:__bzhengs shig sku gsum rgyal ba rgya mtsho'i tshogs:__'od gsal spros dang bral ba'i ngang nyid las:__bdag cag tshogs bsags sgrib pa sbyang slad du:__ye shes sgyu mar rol bzhin gshegs su gsol:__badz+ra sa ma ya dzaHdzaH__gsum pa mchod pa la gsum gyi/__tshogs phud dang po 'bul ba ni/__zhu ba sngon 'gros/__oM AHhU~M:__tshogs kyi ngo bo ye shes bdud rtsi'i sprin:__rnam pa 'dod yon lha mos nam mkha' gang :__zag med bde ba chen po'i longs spyod 'dis:__rtsa gsum dkyil 'khor lha tshogs mnyes gyur cig:__ga Na tsa kra pU dza hoH__gnyis pa bar pas bskang bshags ni/__zhu ba sngon du 'gro bas/__ho:__thog med bsags pa'i sdig sgrib nyes ltung dang :__khyad par rtsa ba yan lag dam tshig las:__'gal zhing nyams par gyur pa thams cad kun:__'dod yon tshogs kyi mchod pas bskang zhing bshags:__sa ma ya shud+d+he A:__gsum pa bsgral ba la zhu ba sngon du 'gro bas/__tshogs kyi 'dod yon lha mo rnams hU~M zhes rang la bsdu/__byin rlabs byas pa'i gong du bcad na dang*/__ling ga zur du bcas na 'dir mi dgos shing*/__gang ltar yang*/__ma hA pad+ma shrI he ru ko\u0f85haM:__bdag nyid pad+ma he ru ka'i skur gyur/__na mo dkon mchog gsum la phyag 'tshal lo/__dkon mchog gsum gyi bka' bden pa dang*/__chos nyid rnam par dag pa'i bden pa dang*/__chos can rgyu 'bras bslu ba med pa'i bden pa dang*/__rig 'dzin sgyu 'phrul drwa ba zhi khro rnam par rol pa'i lha tshogs rnams kyi=__sprul pa yang sprul phyag brnyan dang bcas pa rnams kyi=__bden pa chen po'i byin rlabs kyis ma rungs pa'i sems can bsgral ba'i zhing du gyur pa thams cad mtshan ma rdzas kyi rten 'di la mchis par gyur cig__/nr-i yaM dza:__nr-i badz+ra aM ku sha dza:__tri yaM dza:__tri badz+ra aM ku sha dzaH__zhes lcags kyu'i phyag rgyas bkug la/__dzaHhU~M baM hoHsa 'gugs bcings bsdoms shing myos par byas te/__las phur thogs nas/__hU~M:__dpal chen thugs sprul rdo rje'i ging ka ras:__gzung 'dzin bdud bgegs tshogs rnams bkug cing bstims:__'od gsal dbyings su bsgral ba'i sha khrag rus:__rtsa gsum dkyil 'khor lha tshogs zhal du bstab:__sarba big+h+nAn sha trU~M mA ra ya kha kha khA hi khA hi:__ha ha hi hi hU~M hU~M phaT:__bzhi pa longs spyod pa ni/__las rdor gyis tshogs btegs la/__hoH__tshogs kyi mchod pa rgyan du rol:__pad+ma'i phyag rgyas blangs la/__a la la ho:__bza' btung rnams nang gi bsreg blug tu rol/__lnga pa lhag ma gtong ba ni/__smon lam sngon du 'gro bas lhag ma rnams gsog 'jog med par bsdus/__las rdor gyis zhu ba sngon du 'gro bas phud lhag bsre zhing*/__oM AHhU~M:__lan gsum brjod pas slob dpon gyi zhal chab bran la/__e A ral+li hrIng dzaH__zhes lhag mgron bkug la/__b+h+yo:__dpal gyi bka' nyan pho nya'i tshogs:__lhag ma'i longs spyod 'di gsol la:__sngon tshe g.yar dam bcas pa bzhin:__bar chad kun sol mthun rkyen spel:__ma ma hrIng hrIng ba liM tA khA hi:__gnyis pa bskul zhing chad mdo bsgrag pa ni/__hU~M:__sngon gyi bskal pa'i dang po la:__brgyud gsum bla ma rig 'dzin gyis:__dam la btags pa'i lha 'dre rnams:__chos nyid bden pa'i bka' la nyon:__dbang gi rgyal po pad+ma yis:__dur khrod chen po bsil tshal du:__mkha' 'gro dam can dam la btags:__bod kyi nyi ma mdzad pa'i tshe:__lha srin thams cad dam la btags:__bdag ni rig 'dzin de yi gdung :__khyod rnams lha 'dre de yi rigs:__sngon tshe slob dpon bka' ma bcag:__da lta rnal 'byor dam ma bkral:__rgyan gyi gtor ma 'di bzhes la:__bcol ba'i phrin las 'grub par mdzod:__ces chad tho bya/__/gsum pa brtan ma bya ba ni/__gtor gzhong bdud rtsis bshal la gtor mar blugs shing*/__hU~M:__rgya gar yul gyi tshu rol dang :__bal po'i yul gyi pha rol mtha':__a su ra yi brag phug tu:__rig 'dzin rdo rje drag po dang :__slob dpon ba su d+ha ra yis:__zhing chen brdal ba'i khri steng du:__tshogs kyi gral du bcug nas kyang :__dam tshig bdud rtsi byin pa yi:__brtan ma chen mo bcu gnyis rnams:__tha tshig dam bca' ji bzhin du:__mchod gtor bdud rtsi 'di bzhes la:__rnal 'byor bcol ba'i phrin las sgrubs:__oM ma mA:__la lA:__le lai:__taM taM:__te tai:__kha rag+ma:__ma ma sring 'gro ma hUM b+h+yo hU~M:__bzhi pa las mjug bro yis bsdu ba ni/__gtor gzhong sbubs la rdo rjes bsnol mar mnan la/__hU~M:__rta yi brtul zhugs chen po ni:__dbang chen rngams pa'i sgra sgrog cing :__dpal gyi rta skad tse re re:__rol pa'i rta bro chems se chem:__gzung 'dzin ltar snang dam sri'i tshogs:__rdzogs pa chen po'i klong du mnan:__oM AHhU~M badz+ra kro d+ha ha ya grI ba oM b+h+rU~M hrIHphaT:__lnga pa bskyed pa'i gsal snang bsdu ba la gsum/__dkyil 'khor lha la mchod bstod bzod gsol bya ba/__dngos grub blang ba/__bsdu rim dngos so/__/dang po ni/__oM AHhU~M:__phyi mchod 'dod yon rgya mtsho sprin ltar gtibs:__nang mchod sman raka gtor tshogs bsam mi khyab:__gsang mchod bde stong zung 'jug ye shes dbyings:__'bul lo bzhes nas mchog mthun dngos grub stsol:__oM badz+ra ar+g+haM pA d+yaM sogs nas/__shap+ta sarba pany+tsa rak+ta ba lid+ta ma hA pU dza AHhU~M:__gnyis pa ni/__hU~M hrIH__ngo bo 'od gsal chos sku'i ngang nyid las:__rang bzhin bde stong longs spyod rdzogs skur shar:__thugs rjes gang 'dul sprul sku'i 'gro don mdzad:__dkyil 'khor lha tshogs rnams la phyag 'tshal bstod:__gsum pa ni/__oM rig 'dzin dkyil 'khor lha tshogs rnams:__bdag la gsan cing dgongs su gsol:__bdag cag ma rig 'khrul pa yi:__phyag rgya ma gsal dzaba? bzlas g.yel:__ting 'dzin dgongs pa'i rtsal ma rdzogs:__byings rgod 'chal bar gyur pa sogs:__nongs par gyur pa ci mchis kun:__snying nas 'gyod pas mthol bshags nas:__sgrib dag tshangs pa'i dngos grub stsol:__yi ge brgya pa mang bzlas/__gnyis pa sgrub brten spyi bor blangs shing bdud rtsi btung la/__hU~M hrIH__snying po byang chub sems kyi dkyil 'khor du:__ye shes sgyu mar rol pa'i lha tshogs rnams:__mi 'da' rdo rje'i dam tshig rjes dgongs la:__byin rlabs dbang dang dngos grub stsal du gsol:__gu ru d+he ba DA ki nI kA ya bA' ka tsit+ta dz+nyA na karma sarba sid+d+hi pha la b+h+rU~M:__rtsa khams bdud rtsi'i dwangs mas gang :__mchog gi dngos grub mngon du gyur:__dwangs ma'i 'od zer phyogs bcur 'phros:__thun mong dngos grub 'bad med 'grub:__rnam kun dkyil 'khor 'khor lo dang :__dbyer med chen por byin brlabs gyur:__gsum pa dkyil 'khor bsdu ba ni/__mdun bskyed rten yod na/__oM:__'dir ni gzugs dang lhan cig tu:__'khor ba srid du bzhugs nas kyang :__nad med tshe dang dbang phyug dang :__mchog rnams legs par stsal du gsol:__oM su pra sogs/__rdul tshon yin na/__oM__khyed kyis sems can don kun mdzad/__/sogs/__badz+ra mu:__gang ltar yang*/__hU~M hU~M hU~MH__snod bcud lhar gsal ba thams cad rang la thim/__rang yang thugs ka'i sa bon la thim/__de yang mi dmigs pa 'od gsal gyi ngang du mnyam par bzhag__/drug pa zung 'jug sgyu ma lta bu'i rgyun gyi spyod lam ni/__phaT phaT phaT/__slar yang chu la nya ldang ba'i tshul gyis rang nyid gtso bo'i skur gsal ba'i spyi bor oM/__mgrin par AH__thugs kar hU~M yig gis mtshan par gyur/__oM AHhU~M badz+ra kA bA tsi rak+ShA haM:__snang grags rig gsum lha sngags ye shes kyi rol par blta zhing spyod lam thams cad don yod par bya'o/__/bdun pa smon lam dang shis brjod la gnyis/__dang po dge rtsa rnams 'khor gsum yang dag pa'i bsngo bas rgyas gdab pa ni/__hoH__rig 'dzin bla ma'i dkyil 'khor bsgrubs pa'i mthus:__bdag dang mtha' yas sems can ma lus kun:__phrin las rnam bzhi lhun gyis grub pa dang :__'od gsal chos sku'i dbyings su grol bar shog:__gnyis pa shis brjod ni/__me tog 'thor zhing rol mo sna tshogs pa bsgrags la/__rtsa brgyud bla ma'i byin rlabs snying la zhugs:__yi dam mkha' 'gro lus dang grib bzhin 'grogs:__chos skyong srung mas bar chad kun bsal nas:__mchog thun dngos grub 'grub pa'i bkra shis shog:__ces shis pa brjod pas mtha' brgyan par bya'o/__/gu ru'i man ngag bdud rtsi'i chu/__/blo dang 'tshams par bstan pa'i mthus/__/rim gnyis myu gu rab smin nas/__/dngos grub 'bras bur spyod par shog__/ces pa'ang las dang po pa la mkho phyir mchog gyur gling pas gu ru'i bka' bzhin bris pas 'gro kun phan bde'i go 'phang la dkri ba'i rgyur gyur cig/__//